тип.
 Ниското съдържание на влага на „Rillettes de Tours“ дава възможност за производство без добавяне на консерванти, чието използване впрочем е разрешено от закона.
 При предимно занаятчийската структура, посочена по-горе, и предаването на опита главно чрез чиракуването, умението на производителите на продукта е запазило тясната си връзка с провинция Touraine. Всъщност в този занаят се чиракува предимно в един и същи департамент или в близост до него.
 Запазването на тясна връзка с географския район се потвърждава от факта, че 90 % от победителите в конкурсите за „Rillettes de Tours“ са от този район.
 Репутация
 Специфичните характеристики, присъщи на продукта „Rillettes de Tours“, са му дали възможност да си създаде висока репутация. Това е първият занаятчийски продукт от този тип, похвален от родения в Touraine Балзак в неговия роман от 1835 г. „Лилия в долината“.
 От началото на ХХ век продуктът „Rillettes de Tours“ се посреща доста радушно в национален мащаб. През 1933 г. в своето произведение „Гастрономическите съкровища на Франция“ Curnonsky посочва: „колбасарството на Touraine се радва на всеобщо и закономерно признание: продуктът „Rillettes de Tours“ обиколи света“.
 Конкурс за най-добрите „Rillettes de Tours“ се организира всяка година в Touraine. Този трофей е много желан, тъй като около тридесет майстори в занаята вземат всяка година участие в конкурса. През 2011 г. Общата селскостопанска изложба в Париж потвърди репутацията на продукта, като откри специален раздел „Rillettes de Tours“.
 Препратка към публикуваната спецификация
 (член 5, параграф 7 от Регламент (ЕО) No 510/2006)
 https://www.inao.gouv.fr/fichier/CDCIGPRillettesdeToursV2.pdf
 (1) ОВ L 93, 31.3.2006 г. Заменен с Регламент (ЕС) No 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (ОВ L 343, 14.12.2012 г.).
 